24PES-556

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Javier Trigo Oubiña jaunak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

Joan den ekainaren 28an, Kultura, Kirol eta Turismoko kontseilariak honako hau adierazi zuen Luzaideko ibiltokiari buruzko galdera idatziari emandako erantzunean (11-24/PES-00288):

"Turismo Zuzendaritza Nagusiak Luzaideko Udalarekin adostu du bere gain hartzea proiektu teknikoa, jarduketa egingarrienaren ingurukoa: errepidearen paraleloa den bide bat egitea, bi zatitan, bakoitza bi kilometro ingurukoa, errepide-hesiaz bestaldeko pasabide jarrai batekin, zurez edertua, Nafarroan identifikatu diren beste zati arriskutsu batzuetarako proiektatu den moduan, Turismo Zuzendaritza Nagusiak Nasuvinsari enkargatutako azterlan baten bidez. Aldi berean hainbat kontsulta egin zaizkie Herri Lanei eta Ingurumenari, jarduketa horren egokitasuna egiaztatze aldera. Lan horiek guztiak abian dira eta emaitzak, jarduketaren, finantzaketaren zein kronogramaren aldetik, datozen hilabeteotan izanen dira."

Hori dela-eta, honako hau jakin nahi dut:

a) Hasi al dira kontseilariaren erantzunean jasotzen diren lanak, hau da, errepidearen paraleloa den bide bat nahiz gainontzeko jarduketak?

b) Noiz aurreikusten da bukatuko direla lan horiek?

c) Jakitera eman al da egin beharreko lanen kronograma? Non kontsultatu daiteke kronograma hori?

Iruñean, 2024ko abenduaren 19an

Foru parlamentaria: Javier Trigo Oubiña